TV2/Nord sætter i denne uge fokus på nattelivets ulovlige taxaer. Hvad er dine erfaringer med pirattaxaer?

Vi hører det igen og igen: Sætter du dig ind i en pirattaxa, risikerer du at blive bestjålet, franarret dit kreditkort, røvet og i sjældne tilfælde overfaldet eller det der er værre.. Og selvom der bestemt ingen garanti er for, at alle chauffører i pirattaxaer er bundkriminelle, er der ingen tvivl om at de ulovlige kapervogne er et alvorligt problem i det nordjyske natteliv. Vi sætter i denne uge fokus på fænomenet og vil belyse hvor, hvordan og hvorfor det foregår. Til det vil vi gerne bede om jeres hjælp. Udfyld spørgeskemaet nedenfor, og fortæl om din oplevelse af fænomenet pirattaxaer. Vi vil senere på ugen samle op på undersøgelsen og fortælle om resultaterne.